S-4640/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. október 2022, á hendur H-kk-þgf J-kk-þgf, kt. [...], [...], Reykjavík, fyrir umferðalagabrot með því að hafa, laugardaginn 24. júlí 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 975 ng/ml, tetrahýdrókannabínól 2,9 ng/ml og klónazepam 5,7 ng/ml) um Strandveg að Móavegi í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 3. nóvember 2022, gekkst ákærði undir greiðslu sektar með viðurlagaákvörðun 3. janúar 2008 fyrir akstur undir áhrifum ávana- og fíkniefna. Ákærði var síðan dæmdur til greiðslu sektar með Héraðsdómi Reykjaness 26. maí 2010 fyrir sömu sakargiftir. Þá gekkst hann undir greiðslu sektar með lögreglustjórasátt 15. ágúst 2011 fyrir akstur sviptur ökurétti. Með dómi Héraðsdóms Reykjaness [...] var ákærði dæmdur í 30 daga fangelsi meðal annars fyrir akstur undir áhrifum ávana- og fíkniefna og akstur sviptur ökurétti. Með dómi Héraðsdóms Reykjaness 4. janúar 2013 var ákærði sakfelldur fyrir sömu brot og í dóminum frá 2012 en þar sem um hegningarauka var að ræða var ákærða ekki gerð sérstök refsing. Með dómi Héraðsdóms Reykjaness frá 24. janúar 2014 var ákærði dæmdur í 90 daga fangelsi fyrir akstur undir áhrifum ávana- og fíkniefna og akstur sviptur ökurétti og með dómi Héraðsdóms Reykjaness frá 2. október sama ár var ákærði dæmdur í 4 mánaða fangelsi fyrir akstur undir áhrifum ávana- og fíkniefna og akstur sviptur ökurétti. Ákærði var síðan dæmdur í 12 mánaða fangelsi með Héraðsdómi Reykjavíkur 30. janúar 2019 fyrir akstur sviptur ökurétti en með brotinu var að hann að rjúfa reynslulausn sem honum var veitt 15. apríl 2017 á eftirstöðvum 120 daga refsingar og var hún dæmd upp. Þá var ákærði dæmdur í 165 daga fangelsi með dómi Héraðsdóms Reykjavíkur [...] meðalannars fyrir akstur undir áhrifum ávana- og fíkniefna og akstur sviptur ökurétti.

Sakaferill ákærða kemur að öðru leyti ekki til skoðunar við ákvörðun refsingar í þessu máli.

Við ákvörðun refsingar nú er við það miðað að ákærði hafi nú í sjöund asinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 10 mánaða fangelsi.

Með vísan til lagaákvæða í ákæru er áréttuð ævilöng ökuréttar svipting ákærða, frá uppkvaðningu dómsins að telja.

Ákærði greiði 206.316 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf J-kk-nf, sæti fangelsi í 10 mánuði.

Á réttuð er ævilöng ökuréttarsvipting ákærða.

Ákærði greiði 206.316 krónurí sakarkostnað.

H-kvk-nf S-kvk-nf B-kvk-nf